מייקל מורפורגו

מייקל מורפורגו (באנגלית: Michael Morpurgo; נולד ב-1943) הוא סופר ילדים אנגלי.

חייו 
מורפורגו נולד בשנת 1943 בסנט אלבנס במחוז הרטפורדשייר בדרום מזרח אנגליה. הוא למד בפנימיות בלונדון, סאסקס וקנטרברי. כנער אהב לעסוק בקריקט ורוגבי וחיבב את לימודי הגאוגרפיה. בשנים שאחרי כן למד באוניברסיטת לונדון. בבגרותו עבד כמורה בבית ספר יסודי במשך 10 שנים. מורפורגו הוא אחד מסופרי הילדים הידועים בימינו, כתב למעלה מ-90 ספרים, בנוסף למספר מחזות, שתורגמו ללמעלה מ-20 שפות. שניים גם הועלו לאקרנים. מורפורגו ורעייתו מנהלים את "Farms for Children" (חוות לילדים), ארגון חברתי המביא ילדי עיר לחוויה של שבוע באזור כפרי חקלאי. על פרויקט זה קיבל חברות במסדר האימפריה הבריטית. על ספריו זכה במספר פרסים בינלאומיים.

על עצמו אמר: "אני כותב סיפורים, לא ספרים, ואת הסיפורים אני כותב עבור עצמי - עבור הן הילד והן המבוגר שבי".

ספרו מ-1990 "מחכים לאניה" עובד לסרט קולנוע באותו שם בשנת 2020, בהשתתפותם של נואה שנאפ, תומאס קרצ'מן וז'אן רנו ומורפורגו אף עצמו השתתף בסרט בתפקיד של חוואי.

ספריו

תורגמו לעברית
הסיפור המדהים על אדולפוס טיפס,ידיעות אחרונות - ספרי חמד, 2006
טורו! טורו!, ידיעות אחרונות - ספרי חמד, 2003
הממלכה של קנסקי, ידיעות אחרונות - ספרי חמד, 2001
נולד לרוץ, ידיעות אחרונות - ספרי חמד, 2008
החרב הנרדמת, ידיעות אחרונות - ספרי חמד, 2002
סוס מלחמה, ידיעות אחרונות - ספרי חמד, 2011, לפיו נוצרו סרט ומחזה מצליחים

קישורים חיצוניים

 

 אתר הפרויקט "חוות לילדים" 
 קישור לרשימת ספריו

הערות שוליים

סופרים בריטים
סופרי ילדים ונוער בריטים
קצינים במסדר האימפריה הבריטית
חברי האגודה המלכותית לספרות
אנשי חינוך בריטים
בוגרי קינגס קולג' לונדון
אנגלים ממוצא בלגי
אנגלים שנולדו ב-1943